b'\n_START_ARTICLE_\nMoller M200X\n_START_PARAGRAPH_\nMoller Skycar M200X er et 2 personers ufoformet VTOL (Vertical Take-Off and Landing) luftfart\xc3\xb8j, der kan flyve i op til 3 meters (10 fods) h\xc3\xb8jde -- kaldet en "volantor" af dets opfinder Paul Moller. Skycar M200X bestod sin f\xc3\xb8rste flyvepr\xc3\xb8ve i 1998 og den har til nu (2007) haft 200 bemandede og ubemandede testflyvninger. _NEWLINE_M200X varianten Skycar M200G\'s dele blev sat i produktion d. 28. juni 2007._NEWLINE_Skycar M200G anvender 8 billige Wankelmotorer og dens masseproducerede pris vil ligge mellem ca. 90.000\xe2\x80\x93500.000 USD._NEWLINE_Dens egenskaber omfatter en flyvehastighed p\xc3\xa5 50 mph (80 km/t?), 1.450 km r\xc3\xa6kkevidde p\xc3\xa5 \xc3\xa9n tank, 8 low-emissions Wankelmotorer som k\xc3\xb8rer p\xc3\xa5 en blanding af 70% (bio)\xc3\xa6tanol og 30% vand. Tidligere modeller k\xc3\xb8rte p\xc3\xa5 benzin. \xc3\x86tanol/vand br\xc3\xa6ndstofblanding g\xc3\xb8r br\xc3\xa6ndstoffet stort set ikke-br\xc3\xa6ndbart udenfor motorerne, hvilket mindsker br\xc3\xa6ndrisikoen betydeligt. Vandet g\xc3\xb8r at motorene k\xc3\xb8les, kan klare h\xc3\xb8jere kompressionsforhold og dermed kan yde mere, end med 100% \xc3\xa6tanol. Blandingen g\xc3\xb8r ogs\xc3\xa5 at motorene forurener mindre end Californiens strenge krav; SULEV (Super Ultra Low Emissions Vehicle)._NEWLINE__NEWLINE_Selv med ren \xc3\xa6tanol opfylder motorene SULEV-kravene.'